Βερόνικα Λέικ

Η Βερόνικα Λέικ (αγγλικά: Veronica Lake), (14 Νοεμβρίου 1922 - 7 Ιουλίου 1973) ήταν Αμερικανίδα ηθοποιός.

Ζωή και καριέρα 
Η Κοστάνς Φράνσις Μάρι Οκέλμαν, όπως ήταν το πραγματικό της όνομα, γεννήθηκε στο Μπρούκλιν της Νέας Υόρκης. Έχοντας κερδίσει έναν τοπικό διαγωνισμό ομορφιάς, πήγε στο Χόλυγουντ με τη μητέρα της το 1938. Ένα χρόνο αργότερα  έκανε το κινηματογραφικό της ντεμπούτο στο στούντιο της RKO, όπου  μετά τον πρώτο ρόλο της προσέλκυσε την προσοχή ενός παραγωγού της Paramount Pictures με την εικόνα μιας σέξι ξανθιάς με μακριά μαλλιά, χάρη στη οποία  στο μέλλον έγινε το σήμα κατατεθέν της. 

Σε σύντομο χρονικό διάστημα στις αρχές της δεκαετίας του 1940, η Βερόνικα Λέικ μετατράπηκε από μια άγνωστη ηθοποιό, σε ένα πραγματικό αστέρι του Χόλυγουντ. Πολλές ταινίες εκείνων των χρόνων με τη συμμετοχή της, όπως το Τα ταξίδια του Σάλιβαν (The Sullivan's Travels, 1941) και Γιατί σκότωσα (Glass Key, 1942), έγιναν επιτυχίες στο box office. 

Το 1944, η Λέικ ενώ ήταν έγκυος, έπεσε κατά την διάρκεια των γυρισμάτων σε μια από τις ταινίες της, γεγονός που τελικά οδήγησε σε πρόωρη γέννηση και θάνατο του μωρού. Το γεγονός αυτό επηρέασε πολύ τη ζωή της ηθοποιού και ένα χρόνο αργότερα χώρισε τον πρώτο σύζυγό της και σύντομα άρχισε να έχει  προβλήματα με το αλκοόλ.

Στη συνέχεια η Λέικ, άρχισε να εμπλέκεται σε διάφορα σκάνδαλα με συντελεστές του κινηματογράφου και ως εκ τούτου, το 1948 η Paramount αποφάσισε να μην ανανεώσει το συμβόλαιο μαζί της. Μέχρι τα μέσα της δεκαετίας του 1950, οι συνεχείς προσπάθειες της να συνεχίσει να εργάζεται στην  τηλεόραση και στο θέατρο δεν οδήγησαν σε τίποτα και η καριέρα της τελικά κατέρρευσε.

Μετά από το διαζύγιο από τον τρίτο σύζυγό της το 1959, η Λέικ άρχισε να έχει προβλήματα όλο  και πιο συχνά με την αστυνομία, με κατηγορίες για χουλιγκανισμό και μέθη σε δημόσιους χώρους, ενώ η ίδια ζούσε σε φθηνά ξενοδοχεία του Μπρούκλιν. Παρ' όλα αυτά, η διανοητική της κατάσταση άρχισε να επιδεινώνεται σταθερά, γεγονός που τελικά την οδήγησε σε ανάπτυξη παράνοιας.  

Η Βερόνικα Λέικ πέθανε στις 7 Ιουλίου του 1973 από ηπατίτιδα και νεφρική ανεπάρκεια που προκλήθηκε εξαιτίας του αλκοολισμού, στην πόλη Μπάρλιγκτον του Βερμόντ σε ηλικία 50 ετών. Το σώμα της αποτεφρώθηκε και η στάχτη της σκορπίστηκε στην ακτή των Παρθένων Νήσων, όπως επιθυμούσε και η ίδια.

Ενδεικτική Φιλμογραφία 
1941 Το Αύριο δε θα Ξημερώσει / Ας μην Ξημερώσει Ποτέ (Hold Back the Dawn)
1941 Τα ταξίδια του Σάλιβαν (The Sullivan's Travels)
1941 Δοξασμένα Φτερά (I Wanted Wings)
1942 Spangled Rhythm
1942 Δολοφόνος για μίσθωση (This Gun for Hire)
1942 Γιατί Σκότωσα (The Glass Key)
1942 Παντρεύτηκα μια Μάγισσα (I Married a Witch)
1943 Αγάπη στον Πόλεμο (So Proudly We Hail)
1945 Τα Περιδέραια των Ρομανώφ (Hold That Blonde!)
1946 Η Γαλάζια Ντάλια (The Blue Dahlia)1947 Ο Ουλαμός των Γενναίων (Ramrod)	
1947 Ένα Αστέρι Ανατέλλει (Variety Girl)1947 Σαιγκόν (Saigon)1949 Αγάπη στην Καταιγίδα (Slattery's Hurricane)''

Εξωτερικοί σύνδεσμοι 
 Η

Παραπομπές 

 

 
Αμερικανίδες ηθοποιοί κινηματογράφου 
Αμερικανίδες ηθοποιοί τηλεόρασης